text: Itinerari Castelló republicà (abril 2015)
  Comencen en el Templet projectat per Francesc Maristany en 1934. Es comenta l'antic escut liberal de 1843 que es conservarà en la II República i el primer Obelisc que data de 1897, serà destruït en 1937 i refet en 1982 en record de les jornades del 7, 8 i 9 de 1837 quan la ciutat resisteix els atacs carlistes. Els carrers interiors del parc Ribalta canviaran de nom en 1932 i es dedicaran als herois espanyols del s. XIX contra l'absolutisme com Torrijos, Riego, General Villacampa i General Lacy.
  Vam passar per La Farola cap al carrer Saragossa i la plaça Tetuan. Ens fixarem en els escuts que estan als merlets de l'edifici de Correus que es va acabar en 1932.
  L'antic escut va ser atorgat a la ciutat el 18 de febrer de 1843 i presentava, sobre blau, un castell d'argent, tancat de gules i, davant de la porta, amb un llebrer blanc tacat de sabre, mirant al llop que fuig. El llebrel significa el valor, la fidelitat i la lleialtat; el llop fugint és expressiu d'un tirà carnívor i enemic cruel. En la II República es manté el mateix escut liberal del s. XIX i l'aprofitaran en el seu discurs simbòlic en defensa de les llibertats i contra les tiranies.
  En el carrer Colom van veure l'edifici anomenat Sopes de 1934-35 de l'arquitecte Ll. Ros d'Ursinos.
  A la façana de l'Ajuntament es va comentar la vida social i política republicana amb la participació activa de la dona. Destancant-se la conflictivitat obrera i la feina del Centre Obrer. De camí s'ensenya la pedra commemorativa que dona inici a la reconstrucció de la cocatedral de Santa Maria.
  Ens van dirigir al Sindicat de Policia Rural que es va construir a l'Av. Lledó, 5 en 1931-32 en defensa de l'agricultura i la ramaderia. Es va comentar la manca d'interès del governs pel patrimoni material i l'abandonament de les velles edificacions.
  A l'església de la Sagrada Familia vam observar les restes del cartell 'Mercado' a la porta auxiliar dreta.
  I va finalitzar la visita a les 12,30h en les cases barates de la Ronda Vinatea. Són les vivendes d'una cooperativa d'obrers que porten la iniciativa per donar habitatges més econòmics i facilitar treball en una època de crisi.
  Va restar per veure la comandància de la Guàrdia D'Asalt on va estar l'antiga comissaria de policia nacional a la Ronda Magdalena.
  A més de l'explicació oral amb la participació oberta dels assitents es mostrà el plànol del refugi de La Farola, fotos dels escuts i el plànol de la ciutat en els anys 30.